এপ্রিলের শুরুতেই বাঙালি আনসার, ইস্ট পাকিস্তান রাইফেলস(ইপিআর), মুজাহিদ, স্থানীয় আওয়ামী লীগ নেতারা গঠন করলেন সেই জয়বাংলা ক্যাম্প। যার নেতৃত্বে ছিলেন আওয়ামী লীগ নেতা আকবর হোসেন। পরবর্তী সময়ে তার কাছে গেলেন ১৬ বছরের এ ক্যাডেট। তিনিও তাকে ফিরিয়ে দিলেন। তবে সেখানে একটি বিশেষ গাড়ি আসত। ওটাতে উঠে মে মাসের প্রথম দিকে একদিন হরিপুরের ওপারে ভারতের রায়গঞ্জ হয়ে চলে যান জলপাইগুড়ি। সেখান থেকে ছিল ভারতের মূর্তি ক্যাম্প। যা পরবর্তী সময়ে হয় মুজিবক্যাম্প। এর পাশে চাবাগান ছিল। মুজিবক্যাম্পেই নেন মুক্তিযুদ্ধের গেরিলা ট্রেনিং।